TASCO บุ๊คเงินชดเชยไฟไหม้ดันกำไรไตรมาส 2 โตสนั่น โบรกฯแนะเป้า 26 บ. ลุ้นปันผลแจ่ม!
TASCO บุ๊คเงินชดเชยไฟไหม้คลังเก็บน้ำมันดิบก้อนแรก 450 ลบ. ดันกำไรไตรมาส 2 โตสนั่น สูงสุดในรอบ 8 ไตรมาส โบรกฯแนะซื้อเป้า 26 บ. ลุ้นปันผลแจ่ม!
TASCO บุ๊คเงินชดเชยไฟไหม้คลังเก็บน้ำมันดิบก้อนแรก 450 ลบ. ดันกำไรไตรมาส 2 โตสนั่น สูงสุดในรอบ 8 ไตรมาส โบรกฯแนะซื้อเป้า 26 บ. ลุ้นปันผลแจ่ม!
10 ก.ค. 2562

บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้นบริษัท ทิปโก้แอสฟัลท์ จำกัด (มหาชน) หรือ TASCO ประเมินราคาเป้าหมายที่ 26 บาท/หุ้น รับฐานกำไรไตรมาส 2/62 สูงสุดในรอบ 8 ไตรมาส โดดเด่นทั้งกำไรจากการดำเนินงานปกติและได้รับเงินประกันชดเชยอีก 450 ล้านบาท หนุนให้บริษัทมีแนวโน้มจ่ายปันผลสำหรับงวดปี 2562 อยู่ในระดับสูงถึง 1 บาทต่อหุ้น หรือคำนวณ Dividend yield ได้เท่ากับ 4.7%
ทั้งนี้ประเมินฐานกำไรปกติไตรมาส 2/62 ที่ระดับ 579.8 ล้านบาท เพิ่มขึ้น 378% เมื่อเทียบจากปีก่อน แต่ลดลง 19% เมื่อเทียบจากไตรมาสก่อน จากไตรมาสก่อนหน้ามียอดกลับรายการปรับลดราคาทุนของสินค้า คงเหลือมูลค่าบวกกลับ 791 ล้านบาท
อย่างไรก็ตามในไตรมาสนี้มียอดรับรู้เงินประกันจากคลังเก็บน้ำมันดิบไฟไหม้เมือเดือนก.ค.2561 และบริษัทได้รับเงินชดเชยก้อนแรกเป็นจำนวนเงิน 450 ล้านบาท หนุนกำไรสุทธิในไตรมาส 2/62 ปรับตัวขึ้นสูงสุดในรอบ 8 ไตรมาสที่ 1.03 พันล้านบาท ขยายตัว 750% เมื่อเทียบจากปีก่อน และเพิ่มขึ้น 44% เมื่อเทียบจากไตรมาสก่อน  ตามลำดับ
โดยได้รับอานิสงส์หลักจากปริมาณขายยางมะตอยรวมเพิ่มขึ้นที่ 0.45 ล้านตัน เพิ่มขึ้นก้าวกระโดด 32% เมื่อเทียบจากปีก่อน และเพิ่มขึ้น 13% เมื่อเทียบจากไตรมาสก่อน  โดยแบ่งออกเป็น 0.12 ล้านตัน/0.33 ล้านตัน ในประเทศ/ต่างประเทศ รวมถึง ราคาขายยางมะตอยเฉลี่ยในประเทศ/ต่างประเทศยังคงแกว่งตัวขึ้น โดยเฉพาะราคาขายยางมะตอยในตลาดต่างประเทศ จากการเก็บข้อมูล พบว่า ส่วน ต่างมาร์จิ้น (Spread) ของยางมะตอยยังคงขยายตัวกว้างขึ้นต่อเนือง สอดคล้องกับคาดรายได้รวมที่ 8.2 พันล้านบาท เพิ่มขึ้น 41% เมื่อเทียบจากปีก่อน และเพิ่มขึ้น 2% เมื่อเทียบจากไตรมาสก่อน ได้แรงหนุนจากภาครัฐยังคงให้ความสำคัญกับโครงสร้างพื้นฐาน และยอดสั่งซื้อยางมะตอยจากกลุ่มผู้ประกอบการเฉพาะในจีนเริ่มฟื้นตัวปกติ
นอกจากประเมินกำไรไตรมาส 2/62 จะสูงสุดในรอบ 8 ไตรมาสแล้ว จาก Model Spread ของทีมกลยุทธ์ในเบื้องต้น พบว่าแนวโน้ม SPREAD (ส่วนต่างระหว่างต้นทุนการผลิต (น้ำมัน) และราคาขายยางมะตอยโลก) ในช่วงพ.ค.-มิ.ย.2562 เห็นตัวเลข SPREAD ที่สูงสุดในรอบ 5 ปีหรือตั้งแต่ไตรมาส 2/58 จึงคาดว่าผลประกอบการในไตรมาส 3/62 จะเร่งตัวขึ้นในอัตราเร่งต่อเนื่องกว่าในไตรมาส 2/62 เฉพาะในกรณีที่ราคาน้ำมัน Brent ยังแกว่งตัวอยู่ในกรอบ $50-$65 จนถึงสิ้นเดือนก.ย.2562
อย่างไรก็ตามหากกำไรไตรมาส 2/62 ออกมาตามคาด จะส่งผลให้ครึ่งปีแรกปี 2562 มีกำไรแล้วกว่า 60% ของประมาณการกำไรทั้งปี 2562 แต่ยังคงประมาณการกำไรปี 2562 ไว้ที 2.87 พันล้านบาท